# Велс

| Велс Cymru / Wales |
| --- |
|

|  |  |
| --- | --- |
|  |  |
| Знаме | Грб |

 |
| **Химна:**Hen Wlad Fy Nhadau" („Земјата на Моите татковци“)  **Кралска химна:**„Боже, чувај го Кралот“  |
| Велс (црвена)  Велс (црвена) |
| **Главен град** (и најголем) | Кардиф
 |
| Службен јазик | велшки, англиски |
| Уредување | Деволтирано парламентарно законодавство во рамки на парламентарна уставна монархија |
|  •  | Монарх | Чарлс III |
|  •  | Прв министер | Марк Дрејкфорд |
| Основање |
|  •  | Соединет од Груфид Ап Ливелин | 1057 год.  |
|  •  | Статут на Радлан | 1284 год.  |
|  •  | Закони во Велс Акти 1535 и 1542 година | 1543 год.  |
|  •  | Закон за велшки јазик од 1967 година | 1967 год.  |
|  •  | Деволуција | 1998 год.  |
| Површина |
|  •  | Вкупна |  21,218 км2  |
| Валута | Британска фунта (`GBP`)  |
| Часовен појас | GMT (UTC+0) |
|  •  | (ЛСВ) | BST (UTC+1) |
| Датумски формат | дд/мм/год |
| Се вози на | лево |
| Повик. бр. | +44 |

**Велс** (велшки: *Cymru*, **Камри**; англиски: *Wales*; латински: Камрија) — составна земја на Обединетото Кралство во западниот дел на островот Велика Британија. Во рамките на Обединетото Кралство се граничи само со Англија.

Населението на Велс изнесува 2.921.100 жители што е само 5% од вкупниот број на населението на Обединетото кралство на Велика Британија и Северна Ирска. Главниот град е Кардиф со население од 302.000 жители. Површината на Велс (20.779 км2) е помала од површината на Република Македонија.

Жителите на Велс се чувствуваат како посебен народ, но поради вечната асимилација од страна на Англија се створила ситуација каде што само 20% од велшкиот народ го зборува оригиналниот велшки односно келтски јазик.

60% од жителите на Велс се самонарекуваат Велшани. Службени јазици во Велс се англиски и велшки. Англиски зборуваат сите жители на Велс, а само 20% од жителите знаат велшки.

Велс е поранешна престолнина и заедно со Англија, Шкотска и Северна Ирска ја формира Велика Британија. Велс има свој јазик, свое знаме и своја внатрешна организација. Но, во меѓународните збиднувања е суверена земја Обединетото Кралство и како нејзин дел Велс нема право на глас.

Велс не е политички независен од 1282 год. Тоа е дел од Обединетото Кралство во кој преовладува келтска религија и се зборува велшки јазик. Во остатокот од Обединетото Кралство келтските елементи исчезнале.

Црквата од Велс е англиска црква и има 77,881 членови (отприлика 2,5% од населението). Унија на Независни Велшани (УНВ) е конгрегстионалистичка црква и има отприлика 36 000 членови (1% од населението). Бројот на членови на презвитерјианската црква од Велс има 34,819 (1% од населението).

## Потекло на поимот

Постојат неколку претпоставки за потеклото на името Велс. Според една претпоставка, името Велс доаѓа од германскиот збор Walha (непознат), а според друга, потекнува од зборот Wealhas што значи странец.

## Географија

Површината на Велс изнесува околу 20.779 км2, отприлика исто колку Словенија. Се протега 274 км од север на запад и 97 км од исток на запад. Велс се граничи со Англија на исток, со морето од другите страни, каналот Бристол е на југ, а каналот Св. Георги на југозападниот дел и Ирското Море на северозападнот и северниот дел. Велс има 1.200 км крајбрежје. Повшината на Велс, покрај тоа што опфаќа дел од островот Велика Британија, опфаќа и неколку помали острoви. Релефот е претежно планински, особено северниот и средниот дел од Велс. Планините ја добиле нивната форма во последното ледено време.

6 места имаат статус како градови во Велс:

* Бангор
* Кардиф
* Њупорт
* Сент Асаф
* Сент Дејвидс
* Свонзи

Ланваирпулгвингилгохерихверндробуландисилиогогогох е населба во северозападниот дел на Велс која што го држи рекордот за најдолго име во светот.

* Највисока температура измерена во Велс изнесува 35.2 °C
* Најниската температура измерена во Велс изнесува -23,3 °C

## Велс како тема во уметноста и во популарната култура

* „Детски Божиќ во Велс“ (*Child's Christmas In Wales*) - песна на американскиот рок-музичар Џон Кејл (*John Cale*) од 1973 година.

## Поврзано

* Зачувани грофовии во Велс
* Административна поделба на Велс

## Наводи